Legal Document

Category: 301

Text:
86. ΝΟΜΟΘΕΤ. ΔΙΑΤΑΓΜΑ υπ’ αριθ. 1060 της 17/22 Δεκ. 1971 (ΦΕΚ Α΄ 268) Περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών. Ετροποποιήθη δια του Ν.Δ. 386/1974 (κατωτ. αριθ. 107). Η ισχύς αυτού ανεστάλη μερικώς από 1 Απρ. 1975 δια του άρθρ. 5 Νόμ. 33/1975 (τομ. 21Α σελ. 208,873). Κατηργήθη από 1 Απρ. 1975, πλην των διατάξεων περί αντικαταστάσεως φορτηγών αυτοκινήτων, αι οποίαι καταργούνται από της ενάρξεως ισχύος του Νόμ.383/1976 (κατωτ. αριθ. 115), δια της παρ. 2 του άρθρ. 21 αυτού. 87. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ,  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Ε/Φ1/5376/303 της 12/23 Φεβρ.  1972 (ΦΕΚ Β΄ 161) Περί καθορισμού όρων προϋποθέσεων και διαδικασίας χορηγήσεως αδειών κυκλοφορίας τριτρόχων φορτηγών οχημάτων, δημοσίας χρήσεως (μοτοσυκλεττών) ως και αντικαταστάσεως αυτών. Έχοντες υπ’ όψιν: 1.Τας διατάξεις των υπ’ αριθ. 3334/55, 4233/62, 4354/64 (άρθρ. 13), 105/69 127/69 και 821/71 Ν.Δ/των. 2.Τας υπ’ αριθ. ΣΤ/192331/65, ΣΤ/166369/68, ΣΤ/171135/68, Ε/101752/396/70 και ΣΤ/3574/71 κανονιστικάς αποφάσεις. 3.Τας διατάξεις του άρθρ. 16 του Ν.Δ. 1060/71, αποφασίζομεν: Καθορίζομεν ως κατωτέρω τους όρους, τας προϋποθέσεις και την διαδικασίαν χορηγήσεως αδειών κυκλοφορίας τριτρόχων φορτηγών οχημάτων δημοσίας χρήσεως, ως και αντικαταστάσεως αυτών. ΚΕΦΑΛΑΙΟΝ Α΄ Όροι-Προϋποθέσεις Άδειαι κυκλοφορίας βενζινοκινήτου τριτρόχου φορτηγού οχήματος δημοσίας χρήσεως παρέχεται ελευθέρως εις φυσικά πρόσωπα ασκούντα ή προτιθέμενα να ασκήσουν αποκλειστικώς και μόνον το επάγγελμα του μεταφορέως, δι’ εν τοιούτον όχημα επί τη καταβολή υπέρ του Δημοσίου της υπό των διατάξεων του άρθρ. 16 του Ν.Δ. 1060/71 προβλεπομένης εφ’ άπαξ εισφοράς και εφ’ όσον συντρέχουσιν υπέρ αυτών αθροιστικώς οι ακόλουθοι όροι και προϋποθέσεις. 1.Να έχουν την Ελληνικήν υπηκοότητα ή την τοιαύτην της Κυπριακής Δημοκρατίας, εξαιρουμένων των περιπτώσεων καθ’ ας δια προϊσχυουσών διατάξεων επετράπη η χορήγησις αδείας κυκλοφορίας οχήματος δημοσίας χρήσεως και εις ομογενείς μη Έλληνας υπηκόους (εκ Βορείου Ηπείρου, Νοτίου Επαρχίας ΗΑΔ και Ρουμανίας). (Αντί των σελ. 242,801(β)-242,810(α) Σελ.242,801(γ) Τεύχος 611-Σελ.111 Φορτηγά αυτοκίνητα 21.Ε.δ.85-87 2.Να είναι κάτοχοι αδείας ικανότητος οδηγού διτρόχου ή τριτρόχου οχήματος, ήτις να έχη υποστή την κατά τας διατάξεις του άρθρ. 66 του Κ.Ο.Κ. κυρωθέντος δια του υπ’ αριθ. 4233/62 Ν.Δ/τος νόμιμον αναθεώρησιν, εφ’ όσον υπόκεινται εις την υποχρέωσιν ταύτην. 3.Να ασκούν ή να προτίθενται να ασκήσουν αποκλειστικώς και μόνον το επάγγελμα του μεταφορέως. 4.Να είναι κάτοικοι του Δήμου ή Κοινότητος εις ην θα έχη έδραν το όχημα, επί χρόνον τουλάχιστον ίσον προς εν έτος εξαιρουμένων των εν τη παρ. 1 του παρόντος κεφαλαίου αναφερομένων ομογενών, ως και των εκ της αλλοδαπής παλλινοστούντων ελλήνων υπηκόων. Εν προκειμένω διευκρινίζεται ότι: α)Η περιοχή της τέως Διοικήσεως Πρωτευούσης θεωρείται ενιαία. β)Δια την διαπίστωσιν της συνδρομής ή μη της προϋποθέσεως της παρούσης παραγράφου, εις ην περίπτωσιν υφίσταται αμφισβήτησις, λόγω απουσίας του αιτούντος εκ του τόπου της κατοικίας του, συνεπεία του ασκουμένου υπ’ αυτού μέχρι τούδε επαγγέλματος ή δι’ οιανδήποτε άλλην αιτίαν, έχει εφαρμογήν το άρθρ. 51 του Α.Κ. κατά την έννοιαν των διατάξεων του οποίου κατοικίαν έχει τις τον τόπον όστις είναι το κύριον και μόνιμον κέντρον των κοινωνικών και οικογενειακών αυτού σχέσεων και ενεργειών, προς θεμελίωσιν δε αυτής απαιτούνται δύο στοιχεία, πραγματική εγκατάστασις και εγκατάστασις επί σκοπώ μονιμότητος ήτοι, η μέν οίκησις να εμφαίνη τελείαν εγκατάστασιν, η δε διάνοια ν’ αποτελή την πρόθεσιν της σταθεράς και μονίμου εγκαταστάσεως, τυχόν δε άσκησις επαγγέλματος εν τινί ετέρω τόπω, δεν αποτελεί και μόνιμον κατοικίαν εν αυτώ εκτός εάν υπάρχωσιν έτερα τεκμήρια, εξ ων συνάγεται ότι ηθελήθη η απόκτησις κατοικίας εν τω τόπω τούτω, της απλής εγκαταστάσεως μη αρκούσης προς θεμελίωσιν νέας μονίμου κατοικίας. 5.Να μη είναι κύριοι ή κάτοχοι τριτρόχου φορτηγού οχήματος Δ.Χ. ή κύριοι, νομείς ή κάτοχοι αυτοκινήτου δημοσίας χρήσεως οιασδήποτε κατηγορίας, περιλαμβανομένων και των εξυπηρετούντων αγόνους οδικάς γραμμάς, ολοκλήρου ή ιδανικών μεριδίων οιωνδήποτε ποσοστών, ουδέ να απέβαλον εξ οιασδήποτε αιτίας εντός χρόνου ενός έτους μέχρι της χρονολογίας της υποβολής της αιτήσεώς των, δια την χορήγησιν αυτοίς αδείας κυκλοφορίας τριτρόχου φορτηγού οχήματος Δ.Χ., ή την κυριότητα, νομήν ή κατοχήν αυτοκινήτου δημοσίας χρήσεως, ολοκλήρου ή ιδανικών μεριδίων οιασδήποτε κατηγορίας και ποσοστών. Σελ. 242,802(γ) Τεύχος 611-σελ. 112 21.Ε.δ.87 Φορτηγά αυτοκίνητα 6.Να μη μετέχουν εις συνεταιρισμούς ή άλλους μεταφορικούς οργανισμούς οιασδήποτε νομικής μορφής και τύπου οίτινες κατέχουν και εκμεταλλεύονται αυτοκίνητα δημοσίας χρήσεως οιασδήποτε κατηγορίας. 7.Να μη έχουν έσοδα εξ άλλης κρατικής παραχωρήσεως και δη κυλικείου ή περιπτέρου, εξαιρουμένων των εσόδων εκ γεωργικού κλήρου. 8.Να μη έχουν καταδικασθή κατά την τελευταίαν προ της υποβολής της αιτήσεώς των δεκαετίαν επί τινι των αδικημάτων λαθρεμπορίας, χρήσεως ναρκωτικών, μαστρωπίας, εκμεταλλεύσεως πορνών, σωματεμπορίας, ανθρωποκτονίας εκ προθέσεως, αποπείρας ανθρωποκτονίας εκ προθέσεως και ληστείας. Επίσης να μη έχουν καταδικασθή επί τινι των ως άνω αδικημάτων, οποτεδήποτε προ της κατά τα ανωτέρω οριζομένης δεκαετίας πλείονας της μιας φοράς εις οιανδήποτε ποινήν. Οι έχοντες καταδικαστή κατά το χρονικόν τούτο διάστημα άπαξ και εις ποινήν φυλακίσεως ουχί μείζονα των τριών μηνών, δεν αποκλείονται της αιτουμένης παραχωρήσεως. Να μη διέπραξαν, εντός της τελευταίας προ της υποβολής της αιτήσεώς των δεκαετίας, οιαδήποτε έτερα αδικήματα, δι’ α κατεδικάσθησαν εις ποινάς φυλακίσεως άνω των 10 μηνών αθροιστικώς λαμβανομένων, ανεξαρτήτως εάν ανεστάλη η έκτισις αυτών ή ήρθησαν αι συνέπειαι της καταδίκης δι’ απονομής χάριτος, παραγραφής κλπ.  Εις περίπτωσιν αμφισβητήσεως του χρόνου διαπράξεως των αδικημάτων τούτων, δέον να προσάγωνται αντίγραφα των καταδικαστικών αποφάσεων. ΚΕΦΑΛΑΙΟΝ Β΄ Υποβλητέα Δικαιολογητικά Ο αιτών την χορήγησιν αδείας τριτρόχου φορτηγού οχήματος δημοσίας χρήσεως, μετά της αιτήσεώς του δέον όπως υποβάλη τα κάτωθι δικαιολογητικά: 1.Βεβαίωσις της οικείας Οικονομικής Εφορίας ότι δεν ασκεί έτερον επάγγελμα πλην ενδεχομένως το του μεταφορέως. 2.Πλήρες αντίγραφον φύλλου Ποινικού Μητρώου. 3.Υπεύθυνον δήλωσιν επί ειδικού σφραγιστού χάρτου συντεταγμένην κατά τα υπό του υπ’ αριθ. 105/69 Β.Δ/τος καθοριζόμενα, περιλαμβάνουσαν τα περί ων αι παρ. 3, 4, 5, 6 και 7 του Κεφαλ. Α΄ της παρούσης περιστατικά. Επίσης ούτος μετά του οχήματος δέον όπως προσκομίση εις την αρμοδίαν Υπηρεσίαν τα απαιτούμενα δια την απογραφήν του οχήματος δικαιολογητικά. Άπαντα τα κατά τα ανωτέρω εν παρ. 1, 2 και 3 υποβλητέα δικαιολογητικά, δέον να είναι προσφάτου εκδόσεως και δη χρονολογίας ουχί πέραν του τριμήνου μέχρι της υποβολής της αιτήσεως. Η εξακρίβωσις της συνδρομής ή μη των προϋποθέσεων των παρ. 1 και 2 του Κεφαλ. Α΄ της παρούσης αποφάσεως θα πραγματοποιείται παρά του παραλαμβάνοντος τας αιτήσεις αρμοδίου υπαλλήλου εκ του Αστυνομικού δελτίου ταυτότητος και της αδείας ικανότητος οδηγού διτρόχου ή τριτρόχου οχήματος του αιτούντος. Επί της αιτήσεως θα σημειούνται αι σχετικαί ενδείξεις περιλαμβάνουσαι τα ακόλουθα στοιχεία και θα βεβαιούνται παρά του αρμοδίου ως άνω υπαλλήλου: Υπηκοότης, αριθμός αδείας ικανότητος οδηγού διτρόχου ή τριτρόχου, χρονολογίας εκδόσεως της εν λόγω αδείας και χρονολογία τελευταίας αναθεωρήσεως ταύτης. ΚΕΦΑΛΑΙΟΝ Γ΄ Διαδικασία χορηγήσεως αδείας κυκλοφορίας του οχήματος Η κατά το προηγούμενον κεφάλαιον αίτησις και τα δικαιολογητικά, ως και τα τοιαύτα δια την απογραφήν του οχήματος, υποβάλλονται εις την οικείαν Νομαρχίαν εις την περιοχήν της οποίας είναι κάτοικος ο αιτών, προκειμένου δε περί κατοίκου της τέως Διοικήσεως Πρωτευούσης εις την Υπηρεσίαν Συγκοινωνιών Πρωτευούσης. Εις την κατά τας διατάξεις της παρούσης αποφάσεως χορηγουμένην άδειαν κυκλοφορίας του οχήματος δέον όπως αναγράφωνται: α)Η έδρα του οχήματος. Αύτη θα είναι ο τόπος (Πόλις, Κωμόπολις, Χωρίον) της κατοικίας του αιτούντος. β)Η περιοχή κυκλοφορίας του οχήματος. Αύτη θα είναι η περιοχή του Νομού ή της Νήσου κατά περίπτωσιν της έδρας του οχήματος. Δια τα οχήματα με έδραν Πόλιν, Κωμόπολιν ή Χωρίον Νομού τινος της Νήσου Κρήτης, ως περιοχή κυκλοφορίας θα ορίζεται μόνον η περιοχή του Νομού εις ον ανήκει ο τόπος της έδρας αυτών. Η περιοχή της τέως Διοικήσεως Πρωτευούσης δια την κυκλοφορίαν των τριτρόχων φορτηγών οχημάτων Δ.Χ. των εχόντων έδραν τας Αθήνας ή Πειραιά ή Δήμον ή Κοινότητα, περιλαμβανομένην εις την περιοχήν της τέως Διοικήσεως Πρωτευούσης θεωρείται ως ενιαία. γ)Ότι η άδεια κυκλοφορίας του οχήματος είναι προσωπική και αμεταβίβαστος πλην των περιπτώσεων του άρθρ. 8 του Ν.Δ. 3334/55. Η άδεια κυκλοφορίας χορηγείται υπό τον ρητόν όρον ότι υφίστανται άπαντα τα στοιχεία περί ων εν παρ. 3, 4, 5, 6 και 7 του Κεφαλ. Α΄ της παρούσης, η ανακρίβεια ενός ή περισσοτέρων εξ αυτών αποτελεί λόγον ανακλήσεως της αδείας οριστικώς άνευ ετέρου τινός, μη εξαιρουμένης και της ποινικής διώξεως παντός υπευθύνου. (Μετά την σελ. 242,810) Σελ. 242,811 Τεύχος 445-Σελ. 107 Φορτηγά αυτοκίνητα 21.Ε.δ.87 δ)Ο προς ον χορηγείται η άδεια κυκλοφορίας, απαγορεύεται   κατά    τας    διατάξεις    του    άρθρ. 10 του Ν.Δ 3334/55 να ασκή και έτερον επάγγελμα πλην του μεταφορέως δια του ιδιοκτήτου τριτρόχου Δ.Χ. οχήματος. ΚΕΦΑΛΑΙΟΝ Δ΄ Αντικατάστασις τριτρόχων φορτηγών οχημάτων Όροι-Προϋποθέσεις Η αντικατάστασις φορτηγών τριτρόχων Δ.Χ. οχημάτων δι’ ετέρων βενζινοκινήτων, πραγματοποιείται δι’ αποχαρακτηρισμού αυτών συμφώνως προς τα κεκανονισμένα και εφ’ όσον υπέρ των κατόχων τούτων συντρέχουσιν οι ακόλουθοι όροι και προϋποθέσεις: 1.Να ασκούν αποκλειστικώς και μόνον το επάγγελμα του μεταφορέως οι εκ τούτων κάτοχοι τριτρόχων κυκλοφορούντων βάσει των διατάξεων του Α.Ν. 183/67, το αυτό δε επάγγελμα ή του εκμεταλλευτού τριτρόχου οχήματος οι εκ τούτων κάτοχοι τοιούτων οχημάτων κυκλοφορούντων επί τη βάσει των προ της εκδόσεως του Α.Ν. 183/67 ισχυουσών διατάξεων. 2.Να εξακολουθούν να είναι κάτοικοι της περιοχής του Δήμου ή Κοινότητος εις ην έχει έδρα το προς αντικατάστασιν όχημα. ΚΕΦΑΛΑΙΟΝ Ε΄ Υποβλητέα Δικαιολογητικά Ο αιτών την αντικατάστασιν τριτρόχου Δ.Χ. οχήματος δέον όπως μετά της αιτήσεώς του υποβάλη και τα κάτωθι δικαιολογητικά: 1.Υπεύθυνον δήλωσιν επί σφραγιστού χάρτου συντεταγμένην κατά τα υπό του Ν.Δ. 105/69 καθοριζόμενα, περιλαμβάνουσαν τα ακόλουθα: α)Εφ’ όσον είναι κάτοχος τριτρόχου οχήματος Δ.Χ. κυκλοφορούντος επί τη βάσει των διατάξεων του υπ’ αριθ. 183/1967 Α.Ν. και του υπ’ αριθ. 1060/71 Ν.Δ/τος, ότι ασκεί αποκλειστικώς και μόνον το επάγγελμα του μεταφορέως δια του προς αντικατάστασιν φορτηγού τριτρόχου Δ.Χ. οχήματος. β)Εφ’ όσον είναι κάτοχος φορτηγού τριτρόχου οχήματος Δ.Χ. κυκλοφορούντος, επί τη βάσει των προ της εκδόσεως του Α.Ν. 183/67 ισχυουσών διατάξεων, ότι ασκεί αποκλειστικώς και μόνον το επάγγελμα του μεταφορέως ή του εκμεταλλευτού δια του προς αντικατάστασιν τριτρόχου Δ.Χ. οχήματος. Σελ. 242,812 Τεύχος 445-Σελ.108 2.Βεβαίωσιν της οικείας Οικονομικής Εφορίας ότι φέρεται εγγεγραμμένος εις τους φορολογικούς καταλόγους ως ασκών αποκλειστικώς και μόνον το επάγγελμα του μεταφορέως μεν, εφ’ όσον πρόκειται περί τριτρόχου οχήματος Δ.Χ. κυκλοφορούντος επί τη βάσει των διατάξεων του Α.Ν. 183/1967 και του υπ’ αριθ. 1060/71 Ν.Δ/τος, του μεταφορέως ή του εκμεταλλευτού αυτού δε, εφ’ όσον πρόκειται περί τριτρόχου κυκλοφορούντος επί τη βάσει των προ της εκδόσεως του ως άνω Α.Νόμου ισχυουσών διατάξεων. Άπαντα τα κατά τα ανωτέρω υποβλητέα δικαιολογητικά δέον να είναι προσφάτου εκδόσεως και δη χρονολογίας ουχί πέραν του τριμήνου μέχρι της υποβολής της αιτήσεως. 3.Βεβαίωσιν της οικείας Οικονομικής Εφορίας περί καταβολής των τελών κυκλοφορίας του προς αντικατάστασιν τριτρόχου Δ.Χ. οχήματος. Επίσης ούτος δέον όπως προσκομίση το προς αντικατάστασιν όχημα και το νέον τοιούτον προς επιθεώρησιν ως και τα απαιτούμενα δια την απογραφήν του νέου οχήματος δικαιολογητικά. ΚΕΦΑΛΑΙΟΝ ΣΤ΄. Διαδικασία Αντικαταστάσεως 1.Η κατά το προηγούμενον κεφάλαιον αίτησις και τα δικαιολογητικά υποβάλλονται εις την Υ.Σ.Π. μεν οσάκις η έδρα του οχήματος έχει ορισθή περιοχή της τέως Διοικήσεως Πρωτευούσης, εις την οικείαν δε Νομαρχίαν οσάκις ως έδρα του οχήματος έχει ορισθή περιοχή του Νομού της Χώρας. 2.Εις την κατά τας διατάξεις της παρούσης αποφάσεως χορηγουμένην άδειαν κυκλοφορίας του νέου οχήματος, ως έδρα αυτού θα ορίζεται η τοιαύτη του παλαιού οχήματος, ως δε περιοχή κυκλοφορίας, η τοιαύτη του Νομού ή της Νήσου κατά περίπτωσιν της έδρας του οχήματος. 3.Επί της αδείας κυκλοφορίας του νέου οχήματος δέον όπως αναγράφηται ότι υπό των υποπαρ. α, β, γ (πρώτη περίοδος) και δ του Κεφαλ. Γ΄ της παρούσης ορίζεται. Εν η περιπτώσει πρόκειται περί τριτρόχου φορτηγού οχήματος κυκλοφορούντος επί τη βάσει των προ της εκδόσεως του υπ’ αριθ. 183/67 Α.Ν. ισχυουσών διατάξεων η δια του ως άνω εδαφ.δ΄ απαγόρευσις θα αφορά εις την μη άσκησιν ετέρου επαγγέλματος πλην του μεταφορέως ή του εκμεταλλευτού του τριτρόχου οχήματός του. Άπαντες οι τυχόν υφιστάμενοι λοιποί όροι και περιορισμοί των παλαιών οχημάτων διατηρούνται εν ισχύϊ και δια τα νέα τοιαύτα. 21.Ε.δ.87 Φορτηγά αυτοκίνητα ΚΕΦΑΛΑΙΟΝ Ζ΄. Τελικαί Διατάξεις 1.Τα επί τη βάσει των διατάξεων του Ν.Δ. 1060/71 και κατά την διαδικασίαν της παρούσης τεθησόμενα εις κυκλοφορίαν τρίτροχα φορτηγά οχήματα Δ.Χ. θα οδηγώνται υπό των ιδίων των κατόχων αυτών. Τούτ’ αυτό ισχύει και εις την περίπτωσιν αντικαταστάσεως αυτών. Και ο όρος ούτος δέον όπως αναγράφηται επί της αδείας κυκλοφορίας των εν λόγω οχημάτων. 2.Τα τρίτροχα φορτηγά οχήματα Δ.Χ, τα έχοντα έδραν Δήμον ή Κοινότητα η περιοχή των οποίων θεωρείται ως ενιαία μετά της περιοχής των πρωτευουσών των Νομών της Χώρας λόγω κοινών ορίων των οικισμών αυτών, επιτρέπεται εντός της ενιαίας ταύτης περιοχής να σταθμεύουν και να διενεργούν μεταφοράς ελευθέρως. Τούτ’ αυτό ισχύει και δια την περίπτωσιν οχημάτων εχόντων έδραν Κοινότητος η περιοχή των οποίων έχει χαρακτηρισθή ως ενιαία μετά της τοιαύτης των Δήμων, εφ’ όσον οι οικισμοί τούτων αποτελούν οικιστικήν συνέχειαν. Δια τον καθορισμόν της εν λόγω περιοχής ως ενιαίας, εξουσιοδοτούνται οι Νομάρχαι. Δια τας Αθήνας και Πειραιά ως ενιαία περιοχή καθορίζεται η περιοχή της τέως Διοικήσεως Πρωτευούσης. 3.Άπαντα τα τρίτροχα φορτηγά οχήματα Δ.Χ. επιτρέπεται να κυκλοφορούν εντός ολοκλήρου της περιοχής του Νομού ή της Νήσου της έδρας αυτών και να διενεργούν μεταφοράς ως ακολούθως: α)Ελευθέρως εντός της περιοχής της έδρας αυτών. β)Με τόπον φορτώσεως την περιοχήν της έδρας των και προορισμόν οιονδήποτε σημείον του Νομού ή της Νήσου και αντιστρόφως. «Δι’ αποφάσεως του οικείου Νομάρχου, δημοσιευομένης δια της Εφημερίδος της Κυβερνήσεως, δύναται να επιτρέπηται, επί ωρισμένου χρόνου ή και αορίστως, η στάθμευσις και η διενέργεια μεταφορών, δια των εν λόγω οχημάτων, ελευθέρως εντός ολοκλήρου του Νομού ή της Νήσου ή τμήματος αυτών, οσάκις ειδικαί, κατά την κρίσιν του Νομάρχου, συνθήκαι επιβάλλουν την καθιέρωσιν του μέτρου τούτου». Το ανωτέρω εντός «» εδάφιον προσετέθη δια της υπ’ αριθ. Ε/Φ1/11893/934 της 16/26 Απρ. 1975 (ΦΕΚ Β΄ 444) απόφ. Υπ. Μεταφ. και Επικοινωνιών. 4.Η αλλαγή της έδρας των τριτρόχων οχημάτων Δ.Χ. απαγορεύεται επί ποινή οριστικής ανακλήσεως της αδείας κυκλοφορίας αυτών. Αμοιβαία όμως αλλαγή της έδρας τούτων μεταξύ πόλεων, κωμοπόλεων ή χωρίων του αυτού Νομού ή της αυτής Νήσου εξαιρουμένων των Πρωτευουσών αυτών, κοινή συνεναίσει των ιδιοκτητών αυτών, ως και η άλλαγή της έδρας τριτρόχου οχήματος Δ.Χ. εξ οιασδήποτε πόλεως της επικρατείας προς πόλιν ή κωμόπολιν και εξ οιασδήποτε πόλεως ή κωμοπόλεως προς χωρίον του αυτού ή ετέρου Νομού, επιτρέπεται εφ’ άπαξ κατόπιν χορηγήσεως εγκρίσεως, εκδιδομένης τη υποβολή των κατωτέρω δικαιολογητικών: α)Υπευθύνου δηλώσεως επί σφραγιστού χάρτου συντεταγμένην κατά τα υπό του Ν.Δ. 105/69 καθοριζόμενα ότι οι αιτούντες την κατά τα ανωτέρω μεταφοράν της έδρας τριτρόχων φορτηγών οχημάτων Δ.Χ. ασκούν αποκλειστικώς και μόνον το επάγγελμα μεν του μεταφορέως δια του κατεχομένου τριτρόχου, εφ’ όσον πρόκειται περί τριτρόχου κυκλοφορούντος βάσει των διατάξεων του Α.Ν. 183/67 και του Ν.Δ. 1060/1971, του μεταφορέως ή του εκμεταλλευτού αυτού δε, εφ’ όσον πρόκειται περί οχήματος κυκλοφορούντος βάσει των προ της εκδόσεως του Α.Ν. 183/67 ισχυουσών διατάξεων, ότι εγκατεστάθησαν μονίμως εις την περιοχήν ένθα αιτείται η μεταφορά της έδρας των οχημάτων των, και ότι ουδέποτε κατά το παρελθόν έτυχον εγκρίσεως αλλαγής της έδρας του τριτρόχου οχήματός των. β)Βεβαιώσεως της οικείας Οικονομικής Εφορίας ότι φέρονται εγγεγραμμένοι εις τους φορολογικούς καταλόγους ως ασκούντες αποκλειστικώς και μόνον το επάγγελμα του μεταφορέως δια των υπ’ αυτών κατεχομένων τριτρόχων φορτηγών Δ.Χ. οχημάτων, εφ’ όσον ταύτα κυκλοφορούν επί τη βάσει των διατάξεων του Α.Ν. 183/67 και του Ν.Δ. 1060/71, του μεταφορέως ή του εκμεταλλευτού εφ’ όσον ταύτα κυκλοφορούν επί τη βάσει των προ της εκδόσεως του ως άνω Α. Νόμου ισχυουσών διατάξεων. Η κατά τα ανωτέρω προβλεπομένη έγκρισις εκδίδεται δια κοινής αποφάσεως του Νομάρχου της έδρας του οχήματος και του Νομάρχου της έδρας ένθα αιτείται η αλλαγή ταύτης και εφ’ όσον πρόκειται περί αλλαγής έδρας τριτρόχου οχήματος εξ ενός Νομού εις έτερον, παρά της οικείας δε Νομαρχίας εις τας λοιπάς ως άνω περιπτώσεις. Προκειμένου όμως περί οχήματος ούτινος η έδρα κείται εντός της περιοχής της τέως Διοικήσεως Πρωτευούσης η σχετική έγκρισις αλλαγής έδρας λαμβάνει χώραν δι’ αποφάσεως της Υ.Σ.Π. και του οικείου Νομάρχου κατά περίπτωσιν. 5.Αι εν ταις παρ. 5 και 6 του Κεφαλ. Α΄ της παρούσης διαλαμβανόμεναι απαγορεύσεις, ισχύουν οποτεδήποτε και μετά την βάσει των διατάξεων της παρούσης γενησομένην παραχώρησιν δια την κυκλοφορίαν τριτρόχου φορτηγού οχήματος Δ.Χ., παράβασις των απαγορεύσεων τούτων, ήτοι αγορά ετέρου  οχήματος  Δ.Χ.  ή ιδανικών μεριδίων, συνεπάγεται, εκτός των συνεπειών του άρθρ. 10 του Ν.Δ. 3334/55, την ανάκλησιν της χορηγηθείσης αδείας κυκλοφορίας, τριτρόχου φορτηγού οχήματος Δ.Χ. (Αντί της σελ. 242,813) Σελ. 242,813(α) Τεύχος 566-Σελ. 69 Φορτηγά αυτοκίνητα 21.Ε.δ.87 6.Δια την χορήγησιν αδείας κυκλοφορίας τριτρόχου φορτηγού οχήματος Δ.Χ. εις αντικατάστασιν ετέρου, κυκλοφορήσαντος βάσει των εις εκτέλεσιν του υπ’ αριθ. 183/67 Α.Νόμου και 1060/71 Ν.Δ/τος εκδοθεισών κανονιστικών αποφάσεων ή των ισχυουσών προ του ως άνω Α.Νόμου διατάξεων, δεν απαιτείται η καταβολή της υπό του άρθρ. 16 του Ν.Δ. 1060/71 προβλεπομένης εφ’ άπαξ εισφοράς. 7.Η ιδιότης του γεωργού δεν αποτελεί κώλυμα δια την χορήγησιν αδείας κυκλοφορίας τριτρόχου οχήματος Δ.Χ., ή αντικαταστάσεως τοιούτου οχήματος εφ’ όσον εκ του προσκομιζομένου πιστοποιητικού της οικείας Οικονομικής Εφορίας προκύπτει ότι ούτοι δεν φέρονται εγγεγραμμένοι ως εισοδηματίαι. 8.Εις ας περιπτώσεις προβλέπεται δια της παρούσης η υποβολή υπευθύνου δηλώσεως κατά το υπ’ αριθ. 105/69 Ν.Δ/μα περί της κατοικίας των αιτούντων, αύτη υποβάλλεται, εφ’ όσον η συνδρομή της εν προκειμένω προϋποθέσεως δεν δύναται να διαπιστωθή κατά τας διατάξεις του υπ’ αριθ. 127/69 Ν.Δ/τος. 9.Τρίτροχα οχήματα Δ.Χ. μετ’ οπισθίας αμάξης, δύνανται να κυκλοφορήσουν και ως ανατρεπόμενα τοιαύτα. 10.Άπαντα τα τρίτροχα οχήματα Δ.Χ. μετά κανίστρου ή κιβωταμάξης δέον να είναι χρώματος πρασίνου. Τούτ’ αυτό ισχύει και δια τα εκ τούτων οιασδήποτε προελεύσεως έχοντα ενιαίον το κουβούκλιον του οδηγού και την κιβωτάμαξαν. 11.Αι διατάξεις του άρθρ. 31 του Ν.Δ. 3334/55 έχουν εφαρμογήν και επί περιπτώσεως πλειστηριασμού ή αφαιρέσεως της κατοχής τριτρόχου οχήματος δημοσίας χρήσεως: α)Εις τον τέως κάτοχον οχήματος της ως άνω κατηγορίας παρέχεται άδεια δια την κυκλοφορίαν νέου τριτρόχου οχήματος Δ.Χ. τη συνδρομή των εν τω Κεφ. Δ΄ και των εν τοις παρ. 5, 6 και 7 του Κεφ. Α΄ της παρούσης αποφάσεως καθοριζομένων προϋποθέσεων και τη καταβολή της υπό του άρθρ. 16 του Ν.Δ. 1060/71 οριζομένης εισφοράς. 1)Της δια της παρ. 5 του ως άνω Κεφ. Α΄οριζομένης απαγορεύσεως εξαιρείται το εκπλειστηριασθέν ή αφαιρεθέν τρίτροχον Δ.Χ.  Σελ. 242,814(α) Τεύχος 566-Σελ. 70 2)Επιπροσθέτως δέον να υποβάλληται βεβαίωσις της οικείας Υπηρεσίας ότι κατετέθησαν αυτή η άδεια κυκλοφορίας και η κρατική πινακίς του τριτρόχου, ως και η πράξις εκπλειστηριασμού ή αφαιρέσεως τούτου. β)Εν τη προκειμένη περιπτώσει δια της περί ης η παρ. 1 του Κεφ. Ε΄ προβλεπομένης υπευθύνου δηλώσεως, θα δηλούται και ότι, ουδέν έτερον επάγγελμα ήσκησεν ούτος από της χρονολογίας εκπλειστηριασμού ή αφαιρέσεως του τριτρόχου οχήματός του. γ)Δια την κατά τας διατάξεις της παρούσης παραγράφου έκδοσιν εγκρίσεως, έχει εφαρμογήν η υπό του Κεφ. ΣΤ΄της παρούσης αποφάσεως καθοριζομένη διαδικασία. 12.Τα κυκλοφορούντα τρίτροχα φορτηγά οχήματα Δ.Χ. επί τη βάσει των προ της εκδόσεως του Α.Ν. 183/67 ισχυουσών διατάξεων, δύνανται να μη οδηγώνται υπό των ιδίων αυτών κατόχων. 13.Καταργούνται: α)Αι υπ’ αριθ. ΣΤ/192331/65, ΣΤ/166369/68, ΣΤ/ 171135/68, Ε/171600/68, Ε/181800/68 και Ε/101752/1970 Κανονιστικαί αποφάσεις. β)Αι υπ’ αριθ. Δ/184300/67, ΣΤ/134417/69 εγκύκλιοι όπου αφορούν αύται εις τα τρίτροχα φορτηγά οχήματα Δ.Χ., ως και η υπ’ αριθ. Ε/147100/69 ομοία. γ)Πάσα προγενεστέρα σχετική επί του ιδίου αντικειμένου διοικητική πράξις. 14.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 21.Ε.δ.87 Φορτηγά αυτοκίνητα